ΠΕΡΙΕΧΟΜΕΝΑ
ΑΠΟΦΑΣΕΙΣ
Αντικατάσταση της υπ’ αρ. 20183536/07.06.2018
(Β’  2360) απόφασης της Συγκλήτου σχετικά με
την επανίδρυση του Προγράμματος Μεταπτυχιακών Σπουδών (ΠΜΣ) του Τμήματος Οικονομικής
Επιστήμης της Σχολής Οικονομικών, Επιχειρηματικών και Διεθνών Σπουδών του Πανεπιστημίου
Πειραιώς, με τίτλο «Οικονομικά και Διοίκηση της
Υγείας».
Αντικατάσταση της υπ’ αρ. 20212376/02.04.2021
(Β’  1499) απόφασης της Συγκλήτου που αφορά στον Κανονισμό Μεταπτυχιακών Σπουδών
του Προγράμματος Μεταπτυχιακών Σπουδών
(Π.Μ.Σ.) του Τμήματος Οικονομικής Επιστήμης
της Σχολής Οικονομικών, Επιχειρηματικών και
Διεθνών Σπουδών του Πανεπιστημίου Πειραιώς,
με τίτλο «Εφαρμοσμένη Δημόσια Οικονομική και
Πολιτική» (Master of Science in Applied Public
Economics and Policy).
ΑΠΟΦΑΣΕΙΣ
Αριθμ. 20241134
(1)
Αντικατάσταση της υπ’ αρ. 20183536/07.06.2018
(Β’ 2360) απόφασης της Συγκλήτου σχετικά με
την επανίδρυση του Προγράμματος Μεταπτυχιακών Σπουδών (ΠΜΣ) του Τμήματος Οικονομικής
Επιστήμης της Σχολής Οικονομικών, Επιχειρηματικών και Διεθνών Σπουδών του Πανεπιστη-
μίου Πειραιώς, με τίτλο «Οικονομικά και Διοίκηση της Υγείας».
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141), και ιδίως
τα άρθρα 80 έως 89 και τις μεταβατικές διατάξεις του
άρθρου 455.
2. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15.
3. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υ.ΠΑΙ.Θ.
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121), με θητεία έως την 31.08.2026.
5. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβασης
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς
αναπλήρωσης Πρύτανη» (Β’ 6241).
6. Την υπ’ αρ. 20240738/19.02.2024 (ΑΔΑ: 95ΑΡ469Β7ΤΖΗ7) πράξη του Πρύτανη περί 2ης ανασυγκρότησης Συ-
γκλήτου Πανεπιστημίου Πειραιώς ακαδ. έτους 2023-2024.
7. Την υπ’ αρ. 20183536/07.06.2018 (Β’ 2360) απόφαση επανίδρυσης του Προγράμματος Μεταπτυχιακών
Σπουδών (Π.Μ.Σ.) του Τμήματος Οικονομικής Επιστήμης
της Σχολής Οικονομικών, Επιχειρηματικών και Διεθνών
Σπουδών του Πανεπιστημίου Πειραιώς, με τίτλο «Οικονομικά και Διοίκηση της Υγείας», όπως τροποποιήθηκε
με την υπ’ αρ. 20207833/26.11.2020 (Β’ 5376) απόφαση
Συγκλήτου.
8. Την από 30.11.2023 απόφαση της Συνέλευσης του
Τμήματος Οικονομικής Επιστήμης (συνεδρία 6η).
9. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(συνεδρία 35η).
10. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρία 6η).
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
Την αντικατάσταση, από το ακαδημαϊκό έτος 20242025, της υπ’ αρ. 20183536/07.06.2018 (Β’ 2360) από-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1862
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
φασης Συγκλήτου σχετικά με την επανίδρυση του
Προγράμματος Μεταπτυχιακών Σπουδών (ΠΜΣ) του
Τμήματος Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του Πανε-
πιστημίου Πειραιώς, με τίτλο «Οικονομικά και Διοίκηση
της Υγείας», ως ακολούθως:
Άρθρο 1
Γενικές Διατάξεις
Το Τμήμα Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του
Πανεπιστημίου Πειραιώς οργανώνει και λειτουργεί
Πρόγραμμα Μεταπτυχιακών Σπουδών (ΠΜΣ) με τίτλο
«Οικονομικά και Διοίκηση της Υγείας» σύμφωνα με τις
διατάξεις της απόφασης αυτής και τις διατάξεις του
ν. 4957/2022 (Α’ 141).
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (ΠΜΣ)
«Οικονομικά και Διοίκηση της Υγείας» απευθύνεται σε
σπουδαστές που απασχολούνται ή στοχεύουν να απασχοληθούν στον υγειονομικό τομέα.
Οι σπουδαστές προέρχονται από διάφορα γνωστικά
πεδία των Επιστημών Υγείας (Ιατρική, Φαρμακευτική, Νοσηλευτική, κ.λπ.), των Οικονομικών Επιστημών
(Χρηματοοικονομική, Διοίκηση Επιχειρήσεων, κ.λπ.),
και των Θετικών Επιστημών (Μηχανικών, Μαθηματικών, Φυσικής, Στατιστικής, Πληροφορικής, κ.λπ.) με-
ταξύ άλλων. Το σύνολο των σπουδαστών συνιστούν
νέοι απόφοιτοι και επαγγελματίες από διαφορετικούς
τομείς συμπεριλαμβάνοντας: κλινικούς γιατρούς και
επαγγελματίες υγείας του δημόσιου και του ιδιωτικού
τομέα, αναλυτές και στελέχη ασφαλιστικών οργανισμών και εταιρειών, απασχολούμενους στον τομέα
της χρηματοδοτικής διαχείρισης και της διοίκησης
των υπηρεσιών υγείας, μέλη κυβερνητικών και μηκυβερνητικών οργανώσεων και Ρυθμιστικών Αρχών,
στελέχη φαρμακευτικών εταιρειών και εταιρειών
παροχής συμβουλευτικών υπηρεσιών σχετικά με
την οικονομική αξιολόγηση και την τιμολόγηση των
υπηρεσιών υγείας.
Το πρόγραμμα προσφέρει τα απαραίτητα εργαλεία
απόκτησης ειδίκευσης συνδυάζοντας την εφαρμογή των
οικονομικών θεωριών και μεθοδολογιών στην ανάλυση
του υγειονομικού τομέα με το σχεδιασμό και την ανάλυση πολιτικής στη χρηματοδότηση και την παροχή των
υπηρεσιών υγείας και αναλύει σύγχρονα προβλήματα
που ανακύπτουν στη διοίκηση των οργανισμών υγείας
τόσο στο δημόσιο όσο και τον ιδιωτικό τομέα.
Κύριος στόχος του προγράμματος είναι να προσφέρει
στους μεταπτυχιακούς φοιτητές σύγχρονες γνώσεις που
εστιάζουν τόσο στη θεωρητική όσο και την πρακτική
κατάρτισή τους έτσι ώστε να αναπτύξουν ή να εξελίξουν
δεξιότητες που θα τους προετοιμάσουν να ανταποκριθούν με τον καλύτερο δυνατό τρόπο στις συνεχώς αυ-
ξανόμενες προκλήσεις του τομέα της υγείας.
Άρθρο 3
Τίτλος Σπουδών
Το ΠΜΣ απονέμει Δίπλωμα Μεταπτυχιακών Σπουδών (Δ.Μ.Σ.) στα Οικονομικά και τη Διοίκηση της
Υγείας (Master of Science in Health Economics and
Management).
Άρθρο 4
Κατηγορίες Εισακτέων
Στο ΠΜΣ γίνονται δεκτοί κάτοχοι τίτλου πρώτου κύκλου σπουδών Α.Ε.Ι. της ημεδαπής ή ομοταγών ιδρυ-
μάτων της αλλοδαπής καθώς και απόφοιτοι των πρώην
Τ.Ε.Ι. σύμφωνα με τις διατάξεις του ν. 4957/2022 (Α’ 141).
Άρθρο 5
Διάρκεια Σπουδών
Η χρονική διάρκεια σπουδών για την απονομή του
Διπλώματος Μεταπτυχιακών Σπουδών ορίζεται σε τρία
(3) εξάμηνα.
Άρθρο 6
Δομή Προγράμματος Σπουδών Πρόγραμμα Μαθημάτων
Το ΠΜΣ είναι πλήρους φοίτησης, χρονικής διάρκειας
τριών (3) ακαδημαϊκών εξαμήνων, συνολικής αξίας 90
Πιστωτικών Μονάδων (ECTS), με έναρξη το χειμερινό
εξάμηνο εκάστου ακαδημαϊκού έτους.
Κατά τη διάρκεια των σπουδών τους, οι μεταπτυχιακοί
φοιτητές υποχρεούνται σε παρακολούθηση και επιτυχή
εξέταση/ολοκλήρωση των μαθημάτων και της μεταπτυχιακής διπλωματικής εργασίας.
Η μέθοδος διδασκαλίας ορίζεται ως διά ζώσης διαλέξεις με δυνατότητα παρακολούθησης και εξ αποστάσεως
σε πραγματικό χρόνο εφόσον το τελευταίο κριθεί απαραίτητο από τον Διευθυντή του ΠΜΣ βάσει των συγκε-
κριμένων αναγκών των εισακτέων του εκάστοτε κύκλου
σπουδών. Η οργάνωση της εκπαιδευτικής διαδικασίας με
μεθόδους εξ αποστάσεως εκπαίδευσης διασφαλίζει την
προσβασιμότητα των ατόμων με αναπηρία και ειδικές
εκπαιδευτικές ανάγκες. Επιπρόσθετα το ίδρυμα τηρεί
ηλεκτρονική πλατφόρμα μέσω της οποίας παρέχονται
και υπηρεσίες ασύγχρονης εξ αποστάσεως εκπαίδευσης.
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση και διεξάγονται στην
ελληνική ή/και αγγλική γλώσσα. Η διάρκεια διδασκαλίας
των μαθημάτων ορίζεται από τη Συντονιστική Επιτροπή
και ανακοινώνεται με το ωρολόγιο πρόγραμμα.
Τα μαθήματα επιλογής δηλώνονται από τους μεταπτυχιακούς φοιτητές πριν από την έναρξη διδασκαλίας
των μαθημάτων του εξαμήνου. Προϋπόθεση για να προσφερθεί το μάθημα επιλογής είναι η εκδήλωση ενδιαφέ-
ροντος από τουλάχιστον 10 φοιτητές του ΠΜΣ.
Το ΠΜΣ παρέχει τη δυνατότητα Πρακτικής Άσκησης
με έναρξη το νωρίτερο κατά τη διάρκεια του Γ’ εξαμήνου. Ως εκ τούτου, το αναφερόμενο ως μάθημα επιλογής
του Γ’ εξαμήνου με τίτλο «Πρακτική Άσκηση» είναι χωρίς
βαθμολογία, αντιστοιχεί σε τρεις (3) πιστωτικές μονάδες,
χωρίς αυτές να προσμετρούνται στις απαραίτητες πιστωτικές μονάδες για τη λήψη του μεταπτυχιακού τίτλου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
σπουδών, και αναγράφεται στο Παράρτημα Διπλώματος
του ΠΜΣ.
Το πρόγραμμα καλύπτει θέματα στα Οικονομικά και τη
Διοίκηση της Υγείας μέσω συνόλου υποχρεωτικών μαθημάτων τα οποία προσφέρονται κατά τη διάρκεια του
1ου έτους σπουδών και μαθημάτων επιλογής τα οποία
προσφέρονται στο τελευταίο εξάμηνο των σπουδών,
συνοδευόμενα από υποχρεωτική Διπλωματική εργασία
η οποία επιτρέπει στους σπουδαστές να εστιάσουν σε
ένα συγκεκριμένο θέμα το οποίο μπορεί να αντληθεί από
τον επαγγελματικό τους χώρο ή να αποτελεί ερώτημα το
οποίο θα απαντήσουν σχεδιάζοντας τη δική τους έρευνα.
Το πρόγραμμα των μαθημάτων παρουσιάζεται στη συνέχεια, όπου Y δηλώνει “Υποχρεωτικό” και Ε “Επιλογής”:
ΜΑΘΗΜΑΤΑ Α’ ΕΞΑΜΗΝΟΥ
Υ/Ε
Πιστωτικές
μονάδες
Εισαγωγή στα Οικονομικά της Υγείας
Υ
7,5
Εισαγωγή στη Δημόσια Υγεία και την Προληπτική Ιατρική
Υ
7,5
Συστήματα Υγείας και Ασφαλιστικοί Οργανισμοί
Υ
7,5
Αρχές Επιδημιολογίας
Υ
7,5
Πιστωτικές μονάδες εξαμήνου
ΜΑΘΗΜΑΤΑ Β’ ΕΞΑΜΗΝΟΥ
Οικονομική Αξιολόγηση και Κλινικές Δοκιμές
Υ
7,5
Ηγεσία και Οργανωσιακή Συμπεριφορά στους Οργανισμούς Υγείας
Υ
7,5
Οργάνωση και Διοίκηση υπηρεσιών στην πρωτοβάθμια φροντίδα υγείας
Υ
7,5
Οικονομικά και Πολιτική του Φαρμάκου
Υ
7,5
Πιστωτικές μονάδες εξαμήνου
ΜΑΘΗΜΑΤΑ Γ’ ΕΞΑΜΗΝΟΥ
Α’ Μάθημα Επιλογής
Ε
Β’ Μάθημα Επιλογής
Ε
Γ’ Μάθημα Επιλογής
Ε
Μεταπτυχιακή Διπλωματική Εργασία
Μαθήματα Επιλογής
Διαχείριση Χρηματοοικονομικών Πόρων στην Υγεία
Στρατηγικό Μάνατζμεντ και Μάρκετινγκ Οργανισμών Υγείας
Διαχείριση Αποθεμάτων-Προμηθειών στην Υγεία
Οικονομική Ανάλυση της Αγοράς Εργασίας στις Υπηρεσίες Υγείας
Ποσοτικές Μέθοδοι
Πληροφοριακά Συστήματα και Αναλυτική Δεδομένων Υγείας
Πιστωτικές μονάδες εξαμήνου
Πρακτική Άσκηση
Σύνολο Πιστωτικών Μονάδων
Η τροποποίηση του προγράμματος σπουδών μπορεί
να γίνει με απόφαση των αρμοδίων οργάνων (Συντονιστική Επιτροπή, Συνέλευση και Σύγκλητος).
Άρθρο 7
Αριθμός εισακτέων
Ο αριθμός των εισακτέων στο ΠΜΣ ορίζεται κατ’ ανώτατο όριο σε πενήντα (50) άτομα κατ’ έτος.
Άρθρο 8
Ανάθεση διδακτικού έργου
1. Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, με απόφασης της
Συνέλευσης κατόπιν εισήγησης της ΣΕ, στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους
β) Ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
γ) Συνεργαζόμενους καθηγητές
δ) Εντεταλμένους διδάσκοντες
ε) Επισκέπτες καθηγητές ή επισκέπτες ερευνητές
στ) Ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
ζ) Επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του ΠΜΣ.
2. Η ανάθεση του διδακτικού έργου του ΠΜΣ πραγματοποιείται με απόφαση της Συνέλευσης, κατόπιν εισήγη-
σης της Συντονιστικής Επιτροπής του ΠΜΣ.
3. Όλες οι κατηγορίες διδασκόντων δύνανται να αμείβονται αποκλειστικά από τους πόρους του ΠΜΣ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
ΠΜΣ περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος.
4. Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του ΠΜΣ.
Άρθρο 9
Υλικοτεχνική Υποδομή
Για τη λειτουργία του ΠΜΣ γίνεται χρήση της υπάρχουσας υλικοτεχνικής υποδομής (π.χ. αίθουσες διδασκαλίας,
βιβλιοθήκη, εργαστήρια κ.λπ.) του ιδρύματος.
Άρθρο 10
Διάρκεια Λειτουργίας
Η διάρκεια λειτουργίας του ΠΜΣ ορίζεται σε δέκα (10)
έτη, ήτοι έως και το ακαδημαϊκό έτος 2034- 2035.
Άρθρο 11
Χρηματοδότηση - Κόστος Λειτουργίας
Σύμφωνα με το άρθρο 84 του ν. 4957/2022 (Α’ 141)
το 70% του ετήσιου κόστους λειτουργίας του ΠΜΣ εκτιμάται ενδεικτικά στο ποσό των €147.000 και αφορά τις
λειτουργικές δαπάνες του ΠΜΣ, ενώ το υπόλοιπο 30%
(€63.000) αφορά την κάλυψη λειτουργικών εξόδων του
Ιδρύματος. Οι κατηγορίες λειτουργικών δαπανών αναλύονται ως εξής:
Κατηγορίες Λειτουργικών Εξόδων
Ποσά σε €
Δαπάνες εξοπλισμού και Δαπάνες
Λογισμικού
13.750
Δαπάνες χορήγησης υποτροφιών σε
μεταπτυχιακούς φοιτητές
30.000
Δαπάνες αναλωσίμων
3.125
Δαπάνες Μετακινήσεων Διδασκόντων
του Π.Μ.Σ.
6.250
Δαπάνες Μετακινήσεων φοιτητών του
Π.Μ.Σ. για εκπαιδευτικούς σκοπούς
25.000
Αμοιβές διδασκαλίας τακτικού
προσωπικού του Α.Ε.Ι.
27.000
Αμοιβές έκτακτου διδακτικού
προσωπικού των Α.Ε.Ι. που συμμετέχουν
στην οργάνωση του Π.Μ.Σ.
9.000
Αμοιβές διδασκαλίας εξωτερικών
συνεργατών από την ημεδαπή ή
την αλλοδαπή (παρ. 5 άρθρο 36
ν. 4485/2017)
9.000
Αμοιβές διοικητικής και τεχνικής
υποστήριξης
11.375
Λοιπές Δαπάνες (έξοδα δημοσιότητας,
προβολής, αγοράς εκπαιδευτικού
υλικού, οργάνωσης συνεδρίου, δαπάνες
εργασιών πεδίου)
12.500
ΣΥΝΟΛΟ ΕΞΟΔΩΝ
147.000
Το κόστος λειτουργίας του ΠΜΣ μπορεί να καλύπτεται
από δωρεές, παροχές, κληροδοτήματα, χορηγίες, ερευνητικά προγράμματα, ευρωπαϊκά ή/και άλλων διεθνών
οργανισμών, και από τα τέλη φοίτησης, τα οποία ανέρχονται στο ποσό των €6.000 για τα 3 εξάμηνα φοίτησης ενώ
οι προσδοκώμενες εισροές βάσει της εισαγωγής 50 ατόμων ετησίως στο Πρόγραμμα ανέρχονται σε €210.000,
δεδομένου ότι οι υπηρεσίες μπορεί να παρέχονται δωρεάν για το 30% των φοιτητών.
Άρθρο 12
Μεταβατικές διατάξεις
Όσα θέματα δεν ρυθμίζονται στην παρούσα απόφαση, ρυθμίζονται βάσει του Κανονισμού Μεταπτυχιακών
Σπουδών καθώς και από τα αρμόδια όργανα σύμφωνα
με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 5 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
Ι
Αριθμ. 20241133
(2)
Αντικατάσταση της υπ’ αρ. 20212376/02.04.2021
(Β’ 1499) απόφασης της Συγκλήτου που αφορά στον Κανονισμό Μεταπτυχιακών Σπουδών
του Προγράμματος Μεταπτυχιακών Σπουδών
(Π.Μ.Σ.) του Τμήματος Οικονομικής Επιστήμης
της Σχολής Οικονομικών, Επιχειρηματικών και
Διεθνών Σπουδών του Πανεπιστημίου Πειραιώς,
με τίτλο «Εφαρμοσμένη Δημόσια Οικονομική και
Πολιτική» (Master of Science in Applied Public
Economics and Policy).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις των άρθρων 3, 16, 63, 79 έως 89, 455
του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141).
2. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15 αυτού, και της υπό στοιχεία Φ5/89656/Β3/13-8-07 (Β’ 1466)
υπουργικής απόφασης.
3. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υ.ΠΑΙ.Θ.
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121), με θητεία έως 31.08.2026.
5. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβαση
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς
αναπλήρωσης Πρύτανη» (Β’ 6241).
6. Την υπ’ αρ. 20240738/19.02.2024 (ΑΔΑ: 95ΑΡ469Β7ΤΖΗ7) πράξη του Πρύτανη περί 2ης ανασυγκρότησης Συ-
γκλήτου Πανεπιστημίου Πειραιώς ακαδ. έτους 2023-2024.
7. Την από 30.11.2023 απόφαση της Συνέλευσης του
Τμήματος Οικονομικής Επιστήμης (συνεδρία 6η).
8. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(συνεδρία 35η).
9. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρία 6η).
10. Την υπ’ αρ. 20212376/02.04.2021 απόφαση έγκρισης Κανονισμού Μεταπτυχιακών Σπουδών του Προ-
γράμματος Μεταπτυχιακών Σπουδών (Π.Μ.Σ.) του Τμήματος Οικονομικής Επιστήμης της Σχολής Οικονομικών,
Επιχειρηματικών και Διεθνών Σπουδών του Πανεπιστημίου Πειραιώς, με τίτλο «Εφαρμοσμένη Δημόσια Οικο-
νομική και Πολιτική» (Β’ 1499).
11. Το γεγονός ότι από την εφαρμογή των διατάξεων της
παρούσας απόφασης δεν προκαλείται πρόσθετη δαπάνη
εις βάρος του τακτικού προϋπολογισμού ή την κρατική
επιχορήγηση του Πανεπιστημίου Πειραιώς, αποφασίζουμε:
Την αντικατάσταση της υπ’ αρ. 20212376/02.04.2021
(Β’ 1499) απόφασης Συγκλήτου που αφορά στον Κανονισμού Μεταπτυχιακών Σπουδών του Προγράμματος
Μεταπτυχιακών Σπουδών (Π.Μ.Σ.) του Τμήματος Οικονομικής Επιστήμης της Σχολής Οικονομικών, Επιχειρηματι-
κών και Διεθνών Σπουδών του Πανεπιστημίου Πειραιώς,
με τίτλο «Εφαρμοσμένη Δημόσια Οικονομική και Πολιτική» (Master of Science in Applied Public Economics and
Policy) ως ακολούθως:
Άρθρο 1
Γενικές Διατάξεις
Το Τμήμα Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του
Πανεπιστημίου Πειραιώς οργανώνει και λειτουργεί
Πρόγραμμα Μεταπτυχιακών Σπουδών (Π.Μ.Σ.) με τίτλο «Εφαρμοσμένη Δημόσια Οικονομική και Πολιτική»
σύμφωνα με τις διατάξεις του κανονισμού αυτού και τις
διατάξεις του ν. 4957/2022 (Α’ 141).
Άρθρο 2
Αντικείμενο - Σκοπός
Αντικείμενο του Π.Μ.Σ. στην «Εφαρμοσμένη Δημόσια
Οικονομική και Πολιτική» είναι η παροχή εκπαίδευσης
υψηλής ποιότητας σε μεταπτυχιακούς φοιτητές που
συμμετέχουν ή ενδιαφέρονται να συμμετάσχουν στη
δημόσια οικονομική και πολιτική διακυβέρνηση. Το περιεχόμενο και η φυσιογνωμία του Προγράμματος έχει
διαμορφωθεί έτσι ώστε να ανταποκρίνεται με επιτυχία
στις ιδιαίτερες επιστημονικές ανάγκες που προκαλεί η
εξέλιξη του δημόσιου τομέα σε ευρωπαϊκό και διεθνές
επίπεδο. Τα μαθήματα έχουν επιλεγεί ώστε να προσφέρουν στο μεταπτυχιακό φοιτητή την ειδίκευση που απαι-
τούν οι πλέον πρόσφατες εξελίξεις στο δημόσιο τομέα,
σε συνδυασμό με τα ιδιαίτερα χαρακτηριστικά και τις
ανάγκες της σύγχρονης Ελληνικής και Ευρωπαϊκής Οικονομίας.
Το Π.Μ.Σ. έχει σκοπό:
- Να εφοδιάσει τους φοιτητές με τη θεμελιώδη γνώση
που είναι απαραίτητη για την ενασχόληση στον τομέα
των δημοσίων οικονομικών,
- να φέρει σε επαφή τους φοιτητές με τα πιο σύγχρονα
προβλήματα που απασχολούν και θα απασχολήσουν το
δημόσιο τομέα στο μέλλον,
- να προσφέρει ελευθερία επιλογών στο φοιτητή
ανάλογα με τα ενδιαφέροντά του, καλύπτοντας όσο το
δυνατόν μεγαλύτερο εύρος θεμάτων μέσω δύο κατευθύνσεων και μαθημάτων επιλογής,
- να προετοιμάσει τους φοιτητές για μεταπτυχιακές
σπουδές διδακτορικού επιπέδου,
- να δημιουργήσει ειδικευμένους επιστήμονες, ικανούς
να καλύψουν ανάγκες σε θέματα αποτελεσματικής διοίκησης του δημοσίου τομέα.
Βασική επιδίωξη του Π.Μ.Σ. είναι να εξασφαλίσει στους
μεταπτυχιακούς φοιτητές σταθερά θεμέλια γνώσεων
και μεθόδων έρευνας, που θα τους καταστήσουν ικανούς για συνεχή εκμάθηση και ανάπτυξη στον τομέα
της ειδίκευσής τους. Προκειμένου να επιτευχθεί αυτό, οι
διδάσκοντες παράλληλα με τις διαλέξεις τους, όπου θα
παρουσιάζουν τις πλέον σύγχρονες επιστημονικές απόψεις για τα επιμέρους θέματα, θα χρησιμοποιούν κατά
περίπτωση και διάφορες άλλες μεθόδους διδασκαλίας,
όπως μελέτες περιπτώσεων (case studies), εφαρμοσμένη
έρευνα, παίγνια και προσομοιώσεις με Η/Υ, σεμιναριακή
παρουσίαση θεμάτων κ.λπ., ώστε να ενισχύεται η απόκτηση γνώσης μέσω πραγματικών εμπειριών.
Άρθρο 3
Μεταπτυχιακοί Τίτλοι
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) στην Εφαρμοσμένη Δημόσια Οικονομική και
Πολιτική (Master of Science in Applied Public Economics
and Policy).
Άρθρο 4
Δομή και Όργανα του Π.Μ.Σ.
1. Αρμόδια όργανα για την ίδρυση, οργάνωση και λειτουργία των Π.Μ.Σ. σύμφωνα με το νόμο ν. 4957/2022
είναι:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
α) Η Σύγκλητος του Ιδρύματος,
β) η Συνέλευση του Τμήματος,
γ) η Συντονιστική Επιτροπή (Σ.Ε.) του Π.Μ.Σ.,
δ) ο Διευθυντής του Π.Μ.Σ.
2. Οι αρμοδιότητες των οργάνων των Π.Μ.Σ. είναι οι
εξής:
α) Η Σύγκλητος είναι το αρμόδιο όργανο για τα θέματα
ακαδημαϊκού, διοικητικού, οργανωτικού χαρακτήρα των
Π.Μ.Σ.. Η Σύγκλητος έχει τις ακόλουθες αρμοδιότητες
σχετικά με τα Π.Μ.Σ. και όσες άλλες προβλέπονται από
τον εσωτερικό κανονισμό λειτουργίας του ιδρύματος,
εφόσον αυτές δεν έχουν ανατεθεί από το νόμο ειδικώς
σε άλλα όργανα του ιδρύματος:
1. Εγκρίνει την ίδρυση ή την τροποποίηση της Απόφασης Ίδρυσης του Προγράμματος Μεταπτυχιακών
Σπουδών (Π.Μ.Σ.), καθώς και το περιεχόμενο του προγράμματος,
2. εγκρίνει ή τροποποιεί τον εσωτερικό κανονισμό λειτουργίας του Π.Μ.Σ.
3. εγκρίνει την παράταση της χρονικής διάρκειας λειτουργίας του Π.Μ.Σ.
4. εγκρίνει τα πρωτόκολλα για ακαδημαϊκή ή ερευνητική συνεργασία με φορείς της ημεδαπής ή αλλοδαπής
5. αποφασίζει την κατάργηση του Π.Μ.Σ.
β) Η Συνέλευση του Τμήματος είναι αρμόδια για την
οργάνωση, διοίκηση και διαχείριση του Π.Μ.Σ. και ιδίως:
1. Εισηγείται προς τη Σύγκλητο την έγκριση ή την τροποποίηση της απόφασης ίδρυσης του Π.Μ.Σ., καθώς και
την παράταση της διάρκειας του Π.Μ.Σ.,
2. ορίζει τα μέλη της/των Σ.Ε. του/των Π.Μ.Σ. του Τμήματος
3. αναθέτει το διδακτικό έργο στους διδάσκοντες του
Π.Μ.Σ.,
4. συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
5. συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6. διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7. εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.).
8. ασκεί κάθε άλλη αρμοδιότητα που προβλέπεται από
τις διατάξεις του παρόντος Κανονισμού.
Με απόφαση της Συνέλευσης του Τμήματος οι αρμοδιότητες των περ. 4. και 5. δύναται να μεταβιβάζονται στη
Σ.Ε. του Π.Μ.Σ. Επίσης, δύναται να μεταβιβάζονται προς
τη ΣΕ συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων.
γ) Η Σ.Ε. αποτελείται από το Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού
(Δ.Ε.Π.) του Τμήματος, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν διδακτικό
έργο στο Π.Μ.Σ. Τα μέλη της Σ.Ε. καθορίζονται από τη
Συνέλευση του Τμήματος για διετή θητεία, παράλληλα
με τη θητεία του Διευθυντή. Στη Σ.Ε. δύναται να συμμετέχουν Ομότιμοι Καθηγητές του Τμήματος εφόσον
παρέχουν διδακτικό έργο στο Π.Μ.Σ. Τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Η Σ.Ε. είναι αρμόδια για την παρακολούθηση και το συντονισμό της λειτουργίας του προγράμματος και ιδίως:
1. Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, και εισηγείται την
έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.),
2. καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3. εγκρίνει τη διενέργεια δαπανών του Π.Μ.Σ.,
4. εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5. εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6. εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
7. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8. εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών,
9. ασκεί κάθε άλλη αρμοδιότητα που προβλέπεται από
τις διατάξεις του παρόντος Κανονισμού.
δ) Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό. Ο Διευθυντής
του Π.Μ.Σ., δεν δικαιούται αμοιβής ή οιασδήποτε αποζημίωσης για την εκτέλεση των καθηκόντων του στο
πλαίσιο των αρμοδιοτήτων που του ανατίθενται ως Διευθυντής του ΠΜΣ.
Ο Διευθυντής του Π.Μ.Σ. έχει τις ακόλουθες αρμοδιότητες:
1. Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2. εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος, σε περίπτωση μονοτμηματικού Π.Μ.Σ.,
3. εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5. παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού μεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
ταπτυχιακών και διδακτορικών προγραμμάτων σπουδών,
καθώς και την εκτέλεση του προϋπολογισμού του Π.Μ.Σ.,
6. ασκεί οποιαδήποτε άλλη αρμοδιότητα ορίζεται στην
απόφαση ίδρυσης του Π.Μ.Σ.
Με απόφαση της Επιτροπής Ερευνών δύναται να
ορίζεται αναπληρωτής Επιστημονικός Υπεύθυνος του
έργου/προγράμματος, εφόσον αυτό κρίνεται αναγκαίο,
κατόπιν απόφασης της Συνέλευσης.
Τη διοικητική και γραμματειακή υποστήριξη του
Π.Μ.Σ. αναλαμβάνει η Γραμματεία Τμήματος Οικονομικής Επιστήμης. Εκτός από τη Γραμματεία του Τμήματος
που επιμελείται διαφόρων θεμάτων λειτουργίας του
μεταπτυχιακού προγράμματος (εγγραφές, τήρηση φακέλων φοιτητών, χορήγηση πιστοποιητικών, πτυχίων
κ.τ.λ.), προβλέπεται και η υποστήριξη του Π.Μ.Σ. από
εξωτερικούς συνεργάτες.
Οι διοικητικοί υπάλληλοι που υποστηρίζουν τα Π.Μ.Σ.
εκτός ωρών εργασίας τους στο Πανεπιστήμιο, καθώς
και αυτοί στους οποίους έχει ανατεθεί έργο σχετικά με
τα Π.Μ.Σ., δύνανται να αμείβονται για τις υπηρεσίες που
παρέχουν.
Άρθρο 5
Κατηγορίες εισακτέων
Στο Π.Μ.Σ. γίνονται δεκτοί κάτοχοι τίτλου πρώτου κύκλου σπουδών Α.Ε.Ι. της ημεδαπής ή ομοταγών ιδρυ-
μάτων της αλλοδαπής καθώς και απόφοιτοι των πρώην
Τ.Ε.Ι..
Στην περίπτωση που ο υποψήφιος είναι τελειόφοιτος
ιδρύματος της ημεδαπής, προκειμένου να γίνει δεκτός
στο Π.Μ.Σ., υποχρεούται με το πέρας της εξεταστικής
περιόδου του Σεπτεμβρίου να έχει ολοκληρώσει επιτυχώς τις σπουδές του και να προσκομίσει βεβαίωση
περάτωσης σπουδών στη Γραμματεία του Τμήματος.
Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. και
διοικητικών υπαλλήλων του ιδρύματος, που πληρούν
τις προϋποθέσεις της προηγούμενης παραγράφου,
μπορούν μετά από αίτησή τους να γίνουν δεκτοί ως
υπεράριθμοι, και μόνο ένας κατ’ έτος, σύμφωνα με τον
Εσωτερικό Κανονισμό του ιδρύματος.
Άρθρο 6
Κριτήρια και Διαδικασία Επιλογής
Υποψηφίων για το Π.Μ.Σ.
Η επιλογή των εισακτέων στο Π.Μ.Σ. γίνεται σύμφωνα
με τις διατάξεις και τις ρυθμίσεις του παρόντος Κανονισμού Μεταπτυχιακών Σπουδών.
Με απόφαση της Συνέλευσης, δημοσιεύεται και αναρτάται στην ιστοσελίδα του Τμήματος και του Ιδρύματος
προκήρυξη για την εισαγωγή μεταπτυχιακών φοιτητών
στο Π.Μ.Σ. Στην προκήρυξη αναγράφονται όλες οι σχετικές λεπτομέρειες (ημερομηνίες κατάθεσης της αίτησης,
απαραίτητα δικαιολογητικά που πρέπει να τη συνοδεύουν, κ.ά.). Οι σχετικές αιτήσεις μαζί με τα απαραίτητα
δικαιολογητικά υποβάλλονται ηλεκτρονικά ή κατατίθενται στην Γραμματεία του Τμήματος, σε προθεσμία που
ορίζεται κατά την προκήρυξη και δύναται να παραταθεί.
Τα απαιτούμενα δικαιολογητικά που υποβάλλονται
από κάθε υποψήφιο είναι τα εξής:
1. Αίτηση υποβολής υποψηφιότητας
2. Αντίγραφο πτυχίου ή βεβαίωση περάτωσης σπουδών
3. Πιστοποιητικό αναλυτικής βαθμολογίας, στο οποίο
αναγράφεται και ο βαθμός πτυχίου
4. Αποδεικτικό καλής γνώσης της αγγλικής γλώσσας
(επιπέδου Β2), όπως αυτή βεβαιώνεται βάσει των αποδεκτών από τον ΑΣΕΠ πιστοποιητικών γλωσσομάθειας,
ή του πτυχίου σπουδών ή του μεταπτυχιακού ή του διδακτορικού διπλώματος Πανεπιστημίου της αλλοδαπής
5. Δύο συστατικές επιστολές από μέλη ΔΕΠ ΑΕΙ ή/και
από εργοδότη
6. Βιογραφικό σημείωμα
7. Φωτοτυπία δύο όψεων της αστυνομικής ταυτότητας
8. Μια πρόσφατη φωτογραφία τύπου ταυτότητας ή
διαβατηρίου
9. Υπεύθυνη Δήλωση (μέσω της υπηρεσίας https://
www.gov.gr ή με βεβαίωση του γνήσιου της υπογραφής)
όπου θα δηλώνεται από τον υποψήφιο ότι τα δικαιολογητικά που υποβάλλονται και κατατίθενται στο φάκελό
του είναι αληθή.
Η Συνέλευση του Τμήματος με απόφασή της δύναται
να ορίσει πρόσθετα δικαιολογητικά.
Οι υποψήφιοι που είναι κάτοχοι τίτλου σπουδών
πρώτου κύκλου από ιδρύματα της αλλοδαπής πρέπει
να προσκομίσουν τίτλο σπουδών ώστε να γίνει έλεγχος εάν το ίδρυμα της αλλοδαπής περιλαμβάνεται στο
Εθνικό Μητρώο αναγνωρισμένων ιδρυμάτων της αλλοδαπής, καθώς και στο Εθνικό Μητρώο τύπων τίτλων
σπουδών αναγνωρισμένων ιδρυμάτων της αλλοδαπής.
Τίτλοι σπουδών της αλλοδαπής υποβάλλονται και γίνονται αποδεκτοί σύμφωνα με τις κείμενες διατάξεις.
Σημειώνεται ότι αν ως τόπος σπουδών ή μέρος αυτών
βεβαιώνεται η ελληνική επικράτεια, ο τίτλος σπουδών
δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.
Η Γραμματεία του Τμήματος ελέγχει τα δικαιολογητικά
που καταθέτει ο υποψήφιος, πρωτοκολλεί την αίτηση
και την προωθεί στην Επιτροπή Επιλογής Υποψηφίων.
Η επιλογή των εισακτέων πραγματοποιείται από επιτροπή μελών ΔΕΠ (Επιτροπή Επιλογής), που συγκροτεί-
ται με απόφαση της Συνέλευσης.
Τα κριτήρια επιλογής καθώς γίνονται γνωστά στους
υποψηφίους με την προκήρυξη του Π.Μ.Σ. και είναι ενδεικτικά τα ακόλουθα:
1. Βαθμό(οί) πτυχίου(ων)
2. Γνώση ξένης γλώσσας ή ξένων γλωσσών
3. Συνάφεια του Τμήματος προέλευσης με το Π.Μ.Σ.
4. Συνέντευξη
5. Συστατικές επιστολές
6. Κατοχή δεύτερου πτυχίου Α’ ή Β κύκλου σπουδών
7. Είδος και εύρος εργασιακής ή/και ερευνητικής εμπειρίας
Η Συνέλευση δύναται να συγκροτεί Επιτροπή (Πρόσθετων Εσωτερικών) Εξετάσεων, κατόπιν πρότασης της Επι-
τροπής Επιλογής για όλους ή για μερικούς υποψηφίους.
Την ύλη και το χρόνο των εξετάσεων αυτών καθορίζει η
Επιτροπή Επιλογής.
Η διαδικασία επιλογής διενεργείται από την Επιτροπή
Επιλογής, η οποία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
α) Καταρτίζει τον κατάλογο όσων έχουν υποβάλει αίτηση.
β) Απορρίπτει τους υποψηφίους που δεν πληρούν τα
κριτήρια επιλογής
γ) Καλεί σε συνέντευξη τους υποψηφίους. Η συνέντευξη γίνεται από τα μέλη της Επιτροπής Επιλογής.
δ) Οργανώνει τυχόν εσωτερικές εξετάσεις για τους
υποψηφίους που θα κριθεί απαραίτητο.
ε) Αξιολογεί τους υποψηφίους και υποβάλλει την πρότασή της για την τελική έγκριση στη Συνέλευση.
Σε περίπτωση ισοβαθμίας, με απόφαση της Συνέλευσης εγγράφονται όλοι οι ισοβαθμούντες ως υπεράριθ-
μοι.
Ο τελικός πίνακας επιτυχόντων επικυρώνεται από την
Συνέλευση του Τμήματος.
Η εγγραφή των υποψηφίων στο πρόγραμμα ολοκληρώνεται με την υποβολή στη Γραμματεία όλων των απαι-
τούμενων δικαιολογητικών.
Άρθρο 7
Διάρκεια Σπουδών - Όροι Φοίτησης
Η χρονική διάρκεια σπουδών για την απονομή του
Διπλώματος Μεταπτυχιακών Σπουδών (Δ.Μ.Σ.) ορίζεται
σε τρία (3) ακαδημαϊκά εξάμηνα, στα οποία περιλαμβάνεται και ο χρόνος εκπόνησης διπλωματικής εργασίας.
Ο ανώτατος επιτρεπόμενος χρόνος ολοκλήρωσης των
σπουδών, ορίζεται στα πέντε (5) ακαδημαϊκά εξάμηνα.
Εξαίρεση για την παράταση του τυπικά ανώτατου αυτού
χρονικού ορίου μπορεί να γίνει από τη Συνέλευση μόνο
για σοβαρούς λόγους. Μετά τη λήξη της γενικά προβλεπόμενης παράτασης από τον Κανονισμό Σπουδών,
ο φοιτητής διαγράφεται από το Πρόγραμμα.
Σε εξαιρετικές περιπτώσεις μπορεί να δοθεί αναστολή
φοίτησης διάρκειας έως δύο (2) εξαμήνων με απόφαση
της Συνέλευσης του Τμήματος με την αντίστοιχη παράταση της διάρκειας φοίτησης. Η συνέχιση της φοίτησης
πραγματοποιείται με βάση το πρόγραμμα σπουδών
όπως αυτό ισχύει κατά το χρόνο επανέναρξης των
σπουδών και όχι κατά το χρόνο της αρχικής εγγραφής.
Η Συνέλευση του Τμήματος δύναται, με ειδικά αιτιολογημένη απόφασή της, να διευθετήσει οποιοδήποτε ζήτημα
ανακύψει από την αναστολή φοίτησης.
Άρθρο 8
Τέλη φοίτησης - Υποτροφίες
Τέλη φοίτησης
Για τη φοίτησή τους στο Π.Μ.Σ. οι μεταπτυχιακοί φοιτητές που δεν εμπίπτουν στο άρθρο 86 του ν. 4957/2022
καταβάλλουν τέλη φοίτησης που ανέρχονται στο ποσό
των 1.200€ ανά εξάμηνο. Η καταβολή του τέλους γίνεται
στην αρχή κάθε εξαμήνου.
Οι μεταπτυχιακοί φοιτητές υποχρεούνται μετά την ειδοποίηση αποδοχής τους στο μεταπτυχιακό πρόγραμμα
να καταβάλουν το ποσό των 500 ευρώ ως τέλος προεγγραφής για κατοχύρωση της θέσης που τους έχει προ-
σφερθεί και το υπόλοιπο ποσό της πρώτης δόσης πρέπει
να καταβληθεί δύο (2) εβδομάδες πριν από την έναρξη
των μαθημάτων. Σε περίπτωση μη παρακολούθησης του
Π.Μ.Σ. η προκαταβολή δεν επιστρέφεται.
Εγγεγραμμένοι φοιτητές Προγράμματος Μεταπτυχιακών Σπουδών (Π.Μ.Σ.) -οι οποίοι δεν είναι πολίτες τρίτων
χωρών- δύνανται να απαλλάσσονται από τα τέλη φοίτησης του Π.Μ.Σ., εφόσον πληρούν τις προϋποθέσεις σύμ-
φωνα με τις διατάξεις του Άρθρου 86 του ν. 4957/2022
και τις ισχύουσες νομοθετικές ρυθμίσεις. Η υποβολή των
αιτήσεων για τη δωρεάν φοίτηση ανά Π.Μ.Σ. πραγματοποιείται μετά την ολοκλήρωση της διαδικασίας εισδοχής
των φοιτητών στο Π.Μ.Σ.
Μετά την εξέταση των αιτήσεων για απαλλαγή από
τα τέλη φοίτησης, τα αποτελέσματα εγκρίνονται από τη
Συνέλευση του Τμήματος. Η απαλλαγή αυτή παρέχεται
αποκλειστικά για τη φοίτηση σε ένα (1) Π.Μ.Σ. που οργανώνεται από Α.Ε.Ι της ημεδαπής.
Στην περίπτωση οριστικής αποχώρησης ή διαγραφής
του μεταπτυχιακού φοιτητή από το πρόγραμμα δεν επιστρέφονται τα καταβληθέντα δίδακτρα. Σε περίπτωση
μη εξόφλησης του τέλους φοίτησης δεν θα χορηγείται
βεβαίωση περάτωσης σπουδών.
Οι υποψήφιοι που γίνονται δεκτοί υπό αίρεση (εκκρεμεί πιστοποιητικό περάτωσης σπουδών, αποδεικτικό ξέ-
νης γλώσσας κ.α.) καταβάλουν το τέλος προεγγραφής
και σε περίπτωση μη προσκόμισης των ανωτέρω δικαιολογητικών, το τέλος προεγγραφής δεν επιστρέφεται.
Τυχόν αναπροσαρμογή του ύψους των διδάκτρων
μπορεί να γίνει μόνο για νέο Κύκλο Σπουδών με απόφαση της Συνέλευσης του Τμήματος, κατόπιν εισήγησης
της Σ.Ε., και υπόκειται στην έγκριση της Συγκλήτου, κατά
τις κείμενες διατάξεις.
Υποτροφίες
Με απόφαση των αρμοδίων οργάνων του Π.Μ.Σ. χορηγούνται υποτροφίες αριστείας με ακαδημαϊκά κριτήρια
σε μεταπτυχιακούς φοιτητές που δεν εντάσσονται στο
άρθρο 86 του ν. 4957/2022 περί απαλλαγής διδάκτρων,
με σκοπό την επιβράβευση και υποκίνηση των φοιτητών
στην επίτευξη υψηλών επιδόσεων. Οι υποτροφίες απονέμονται στους φοιτητές που επιτυγχάνουν στις εξετάσεις
που διεξάγονται στο τέλος του Α’ και Β’ εξαμήνου και όχι
στις επαναληπτικές. Το ύψος και το πλήθος των υποτροφιών θα καθορίζεται σε κάθε ακαδημαϊκό έτος από την
ΣΕ ανάλογα με τα έσοδα του προγράμματος.
Άρθρο 9
Δομή Προγράμματος Σπουδών Πρόγραμμα Μαθημάτων
Το Π.Μ.Σ. ξεκινά το χειμερινό ή το εαρινό εξάμηνο
εκάστου ακαδημαϊκού έτους.
Για την απόκτηση Δ.Μ.Σ. απαιτούνται συνολικά ενενήντα (90) πιστωτικές μονάδες (ECTS).
Κατά τη διάρκεια των σπουδών, οι μεταπτυχιακοί φοιτητές υποχρεούνται σε παρακολούθηση και επιτυχή εξέ-
ταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, κ.ά. καθώς
και σε εκπόνηση μεταπτυχιακής διπλωματικής εργασίας.
Η διδασκαλία των μαθημάτων γίνεται διά ζώσης με δυνατότητα παρακολούθησης και με μέσα εξ αποστάσεως
εκπαίδευσης εφόσον κριθεί απαραίτητο. Η οργάνωση
της εκπαιδευτικής διαδικασίας με μεθόδους εξ αποστάσεως εκπαίδευσης εξασφαλίζει την προσβασιμότητα των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
ατόμων με αναπηρία και ειδικές εκπαιδευτικές ανάγκες.
Το Ίδρυμα τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης για
όλα τα Π.Μ.Σ..
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση, διεξάγονται στην ελλη-
νική ή/και αγγλική γλώσσα. Η διάρκεια διδασκαλίας των
μαθημάτων ορίζεται από τη Συντονιστική Επιτροπή και
ανακοινώνεται με το ωρολόγιο πρόγραμμα.
Κάθε κύκλος σπουδών που οδηγεί σε Δ.Μ.Σ. περιλαμβάνει διδακτική απασχόληση (θεωρία, φροντιστηριακές
ασκήσεις), ερευνητική απασχόληση και ασκήσεις. Οι μεταπτυχιακοί φοιτητές πρέπει να παρακολουθήσουν και
να εξεταστούν επιτυχώς σε εννέα (9) μαθήματα υποχρεωτικά και επιλογής, καθώς και να εκπονήσουν μεταπτυ-
χιακή διπλωματική εργασία.
Πριν από την έναρξη του πρώτου εξαμήνου προσφέρονται προαιρετικά δύο προκαταρκτικά μαθήματα
«Εισαγωγή στην Οικονομική Θεωρία» και «Στατιστικές
Μέθοδοι» τα οποία οι μεταπτυχιακοί φοιτητές μπορούν
να παρακολουθήσουν και εξετάζονται χωρίς καταχώρηση βαθμολογίας.
Στο πρώτο εξάμηνο διδασκαλίας του Προγράμματος
οι μεταπτυχιακοί φοιτητές υποχρεούνται να παρακολουθήσουν τέσσερα (4) Υποχρεωτικά μαθήματα. Τα μαθή-
ματα αυτά εισάγουν τους φοιτητές στα βασικά γνωστικά
πεδία που διέπουν τη Δημόσια Οικονομική και Πολιτική.
Τα μαθήματα του Β’ διδακτικού εξαμήνου διακρίνονται
σε τρία (3) ή δύο (2) Υποχρεωτικά μαθήματα κατεύθυνσης και αντίστοιχα σε ένα (1) ή δύο (2) μαθήματα Επι-
λογής από τα προσφερόμενα. Τα μαθήματα Επιλογής
δηλώνονται από τους μεταπτυχιακούς φοιτητές στην
αρχή κάθε εξαμήνου και πριν από την έναρξη διδασκαλίας των μαθημάτων. Τα μαθήματα του Β’ εξαμήνου
αποσκοπούν στην εμπεριστατωμένη μελέτη της Εφαρμοσμένης Δημόσιας Οικονομικής και Πολιτικής, δεδο-
μένου ότι περιλαμβάνουν και μαθήματα εξειδίκευσης
επιτρέποντας στους μεταπτυχιακούς φοιτητές να εξειδικευτούν στα γνωστικά αντικείμενα ιδιαίτερου ενδια-
φέροντος για αυτούς. Προϋπόθεση για να προσφερθεί
από το Πρόγραμμα κάποιο από τα μαθήματα επιλογής
είναι η εκδήλωση ενδιαφέροντος παρακολούθησής του
από πέντε (5) τουλάχιστον μεταπτυχιακούς φοιτητές. Ο
εν λόγω αριθμός δύναται να τροποποιηθεί με απόφαση
της Συνέλευσης του Τμήματος.
Στο Γ’ διδακτικό εξάμηνο οι μεταπτυχιακοί φοιτητές
παρακολουθούν ένα (1) Υποχρεωτικό μάθημα, ενώ ταυτόχρονα εκπονούν την μεταπτυχιακή διπλωματική τους
εργασία.
Με την ολοκλήρωση των σπουδών τους, οι απόφοιτοι
του Π.Μ.Σ. θα είναι σε θέση:
- Να αναγνωρίζουν και να επιλύουν προβλήματα που
άπτονται της λειτουργίας του δημόσιου τομέα.
- Να διευθύνουν αποτελεσματικά υπηρεσίες και οργανισμούς του δημόσιου τομέα.
- Να αναλύουν και να αξιολογούν τα αποτελέσματα
των δημόσιων πολιτικών.
Τα μαθήματα και η κατανομή τους ανά εξάμηνο παρουσιάζονται στον ακόλουθο πίνακα:
ΜΑΘΗΜΑΤΑ
ECTS
Α’ ΕΞΑΜΗΝΟ
Δημόσια Πολιτική
Υ
7,5
Φορολογική Πολιτική
Υ
7,5
Ποσοτικές Μέθοδοι
Υ
7,5
Δημοσιονομική Πολιτική και Διεθνές Οικονομικό Περιβάλλον
Υ
7,5
Β’ ΕΞΑΜΗΝΟ
Επιλογή τουλάχιστον δύο Υποχρεωτικών μαθημάτων Κατεύθυνσης και ένα ή δύο μαθήματα από τα μαθήματα
Ελεύθερης Επιλογής (Σύνολο 4 μαθημάτων)
(Α) Κατεύθυνση Διοίκησης
(Α1) Στρατηγικός Σχεδιασμός για Δημόσιους Οργανισμούς
Υ
7,5
(Α2) Καινοτομία, Οργανωσιακή Αλλαγή & Ηλεκτρονική Διακυβέρνηση
Υ
7,5
(Α3) Ηγεσία και Διοίκηση Ανθρώπινου Δυναμικού
Υ
7,5
Μάθημα Ελεύθερης Επιλογής
Ε
7,5
(Β) Κατεύθυνση Χρηματοοικονομικής Διαχείρισης
(Β1) Χρηματοοικονομικές Αναφορές Οντοτήτων Δημόσιου Τομέα
Υ
7,5
(Β2) Κώδικας Φορολογικής Νομοθεσίας
Υ
7,5
(Β3) Αξιολόγηση Δημοσίων Επενδύσεων
Υ
7,5
Μάθημα Ελεύθερης Επιλογής
Ε
7,5
(Ε) Μαθήματα Ελεύθερης Επιλογής
Χρηματοοικονομική Διαχείριση του Δημόσιου Τομέα
Ε
7,5
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
Δημόσιες Επιχειρήσεις και Ρύθμιση Αγοράς
Ε
7,5
Μεταρρύθμιση του Κοινωνικού Κράτους
Ε
7,5
Διεθνείς Οικονομικοί Οργανισμοί
Ε
7,5
Κεφαλαιαγορές: Ρύθμιση και Ανταγωνισμός
Ε
7,5
Διαχείριση Χρηματοοικονομικών Κινδύνων σε Δημόσιες Επιχειρήσεις και Οργανισμούς
Ε
7,5
Δημόσιες Συμβάσεις, Ανταγωνισμός και Οικονομική Ανάπτυξη
Ε
7,5
Ειδικά Θέματα Οικονομικών Καταστάσεων Οντοτήτων Δημόσιου Τομέα
Ε
7,5
Γ’ ΕΞΑΜΗΝΟ
Εφαρμοσμένη Πολιτική Ανάλυση
Υ
Διπλωματική Εργασία
ΣΥΝΟΛΟ ECTS
Η τροποποίηση του προγράμματος σπουδών μπορεί
να γίνει με απόφαση των αρμοδίων οργάνων (Συντονιστική Επιτροπή, Συνέλευση και Σύγκλητος).
Το ακαδημαϊκό ημερολόγιο καθώς και το ωρολόγιο πρόγραμμα καταρτίζονται βάσει του ακαδημαϊκού ημερολο-
γίου του Ιδρύματος με ευθύνη του Διευθυντή του ΠΜΣ.
Άρθρο 10
Υποχρεώσεις και δικαιώματα
μεταπτυχιακών φοιτητών
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του Α’ κύκλου σπουδών, πλην του δικαιώματος παροχής
δωρεάν διδακτικών συγγραμμάτων. Το Ίδρυμα μεριμνά
για τη διασφάλιση ισότιμης πρόσβασης στους χώρους
του ιδρύματος στους φοιτητές με αναπηρία ή με ειδικές
εκπαιδευτικές ανάγκες καθώς και την προσβασιμότητα
των υποδομών, των υπηρεσιών, φυσικών και ψηφιακών,
του εξοπλισμού και του εκπαιδευτικού υλικού.
2. Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια ερευνητικών
ομάδων, επισκέψεις εργαστηρίων, συνέδρια/ημερίδες με
γνωστικό αντικείμενο συναφές με αυτό του Π.Μ.Σ., διαλέξεις ή άλλες επιστημονικές εκδηλώσεις του Π.Μ.Σ. κ.ά.
3. Οι μεταπτυχιακοί φοιτητές έχουν τη δυνατότητα να
συμμετέχουν στα μαθήματα Πληροφοριακής Παιδείας
που διεξάγει η βιβλιοθήκη που αφορούν: στρατηγικές
αναζήτησης πληροφοριακών πηγών και αξιολόγηση
αποτελεσμάτων (εγκυρότητα, επικαιρότητα, σχετικότητα), σύνταξη βιβλιογραφίας και πρότυπα βιβλιογραφικών
αναφορών, δεοντολογία της πληροφορίας (αποφυγή λογοκλοπής). Οι μεταπτυχιακού φοιτητές υποχρεούνται
στην αυτοαπόθεση των Διπλωματικών εργασιών στο
Ιδρυματικό Αποθετήριο ΔΙΩΝΗ.
4. Οι μεταπτυχιακοί φοιτητές υποχρεούνται:
- να παρακολουθούν αδιαλείπτως τα μαθήματα του
ισχύοντος προγράμματος σπουδών και να προσέρχονται
εγκαίρως στις ώρες των παραδόσεων. Για κάθε μάθημα
υπάρχει ανώτατο όριο απουσιών το οποίο αντιστοιχεί
στο 30% του συνολικού αριθμού ωρών διδασκαλίας του
μαθήματος. Για κάθε μάθημα τηρείται παρουσιολόγιο και
οι απουσίες διαπιστώνονται από τον διδάσκοντα ή από
εξουσιοδοτημένο προσωπικό. Σε περίπτωση υπέρβασης
του ορίου απουσιών ο φοιτητής θεωρείται αποτυχών
στο μάθημα αυτό. Για τις περιπτώσεις που η υπέρβαση
του ορίου απουσιών οφείλεται σε σοβαρούς προσωπικούς/επαγγελματικούς λόγους ή λόγους υγείας το θέμα
εξετάζεται από τη Συνέλευση του Τμήματος, η οποία και
γνωμοδοτεί σχετικά.
- Να εφοδιάζονται εγκαίρως με τα απαραίτητα συγγράμματα και φωτοτυπίες επιστημονικών άρθρων, που
καλύπτουν τη διδακτέα ύλη.
- Να υποβάλλουν, μέσα στις προβλεπόμενες προθεσμίες, τις εργασίες που τους έχουν ανατεθεί για το κάθε
μάθημα.
- Να προσέρχονται στις προβλεπόμενες εξετάσεις του
κάθε μαθήματος με το Δελτίο Ακαδημαϊκής Ταυτότητας.
Σε περίπτωση αδυναμίας κάποιου φοιτητή να προσέλθει στις προβλεπόμενες εξετάσεις, αυτός υποχρεούται
να καταθέσει εγκαίρως γραπτή αίτηση για τη μη συμμετοχή του στις εξετάσεις, συνοδευόμενη από επίσημα
δικαιολογητικά (π.χ. πιστοποίηση ασθένειας με ιατρική
βεβαίωση). Ο Διευθυντής του Π.Μ.Σ. αποφασίζει για τη
δυνατότητα να εξεταστεί ο φοιτητής σε διαφορετική
ημερομηνία εντός εύλογου χρονικού διαστήματος σε
συνεννόηση με τον διδάσκοντα.
- Να τηρούν απολύτως τις υποχρεώσεις τους ως προς
τις προβλεπόμενες και οριζόμενες ημερομηνίες (π.χ. υποβολή δηλώσεων, καταβολή διδάκτρων).
Η μη τήρηση των παραπάνω στο βαθμό που δυσχεραίνει την παρακολούθηση μαθημάτων και εξέταση σε αυτά,
χωρίς σοβαρή και τεκμηριωμένη δικαιολογία, αποτελεί
βάση απορριπτικού βαθμού ή αποκλεισμού από το πρόγραμμα μετά από απόφαση της Συνέλευσης.
5. Για τη φοίτησή τους στο Π.Μ.Σ. οι μεταπτυχιακοί
φοιτητές καταβάλλουν τέλη φοίτησης που ανέρχονται
στο ποσό των 3,600€ ευρώ. Ο φοιτητής εγγράφεται σε
κάθε εξάμηνο σπουδών για την παρακολούθηση των
μαθημάτων και αφού έχει καταβάλει τα προβλεπόμενα
τέλη φοίτησης.
6. Η Συνέλευση του Τμήματος, μετά την εισήγηση της
Σ.Ε., δύναται να αποφασίσει τη διαγραφή μεταπτυχιακών
φοιτητών εάν:
- υπερβούν το ανώτατο όριο απουσιών
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- αυτοδίκαια κατόπιν αιτήσεως των μεταπτυχιακών
φοιτητών.
- υποπέσουν σε παράπτωμα όπως αντιγραφή στις εξετάσεις ή έχουν παραβιάσει τις κείμενες διατάξεις περί
πνευματικής ιδιοκτησίας (ν. 2121/1993) κατά τη συγγραφή των προβλεπομένων εργασιών τους,
- δεν καταβάλλουν το προβλεπόμενο τέλος φοίτησης,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα.
7. Το Π.Μ.Σ. με απόφαση της Συνέλευσης του Τμήματος έχει τη δυνατότητα να αναγνωρίσει σε φοιτητές του
μαθήματα από προηγούμενες ολοκληρωμένες μεταπτυχιακές σπουδές ομοταγών ιδρυμάτων.
Κάθε υποψήφιος, πριν εγγραφεί, οφείλει να λαμβάνει
γνώση αυτού του Κανονισμού και να δηλώνει εγγράφως
ότι αποδέχεται τους κανόνες λειτουργίας του Π.Μ.Σ..
Άρθρο 11
Εξετάσεις - Έλεγχος γνώσεων
1. Η παρακολούθηση των μαθημάτων/εργαστηρίων
κ.λπ. είναι υποχρεωτική. Σε περίπτωση κωλύματος διεξαγωγής μαθήματος προβλέπεται η αναπλήρωσή του.
Η αναπλήρωση των μαθημάτων αποφασίζεται από τον
διδάσκοντα σε συνεργασία με τον Διευθυντή του Π.Μ.Σ.
και ενημερώνονται σχετικά οι φοιτητές.
2. Η τελική αξιολόγηση δύναται να πραγματοποιείται είτε μετά από την ολοκλήρωση κάθε ακαδημαϊκού
εξαμήνου είτε μετά από την ολοκλήρωση του διδακτικού έργου κάθε μαθήματος ή την ολοκλήρωση κάθε
εκπαιδευτικής δραστηριότητας. Η τελική αξιολόγηση
και βαθμολογία στα επιμέρους μαθήματα του Π.Μ.Σ.
καθορίζεται από τον διδάσκοντα, ο οποίος μπορεί να
οργανώσει κατά την κρίση του γραπτές ή και προφορικές
εξετάσεις ή και να στηριχθεί σε εργασίες ή εργαστηριακές ασκήσεις, αλλά σε κάθε περίπτωση καταβάλλεται
προσπάθεια για τη διασφάλιση διαφάνειας, συνέπειας
και αντικειμενικότητας. Η τελική εξέταση είναι υποχρεωτική για κάθε μάθημα.
Εάν μεταπτυχιακός φοιτητής αποτύχει ή δεν προσέλθει
στην εξέταση μαθήματος ή μαθημάτων, για οποιοδήποτε λόγο, παρέχεται η δυνατότητα συμμετοχής σε επανα-
ληπτική εξέταση τον Σεπτέμβριο. Αν ο μεταπτυχιακός
φοιτητής αποτύχει στις επανεξετάσεις του μαθήματος ή
μαθημάτων, θεωρείται ότι δεν έχει ολοκληρώσει επιτυχώς το πρόγραμμα. Αποτυχία σε όλα τα μαθήματα του
διδακτικού εξαμήνου οδηγεί αυτομάτως στον αποκλεισμό του από το Π.Μ.Σ..
Η βαθμολογία των μαθημάτων αντιστοιχεί στην κλίμακα 0-10: από 0 έως και 4,99 αποτυχών και από 5 έως και
10 επιτυχών. Η βαθμολογία των μαθημάτων κατατίθεται
στη Γραμματεία του Π.Μ.Σ. εντός 20 ημερών από την
ημερομηνία εξέτασης του μαθήματος.
3. Στο τρίτο εξάμηνο του Προγράμματος προβλέπεται
η εκπόνηση μεταπτυχιακής διπλωματικής εργασίας. Ο
υποψήφιος καταθέτει αίτηση, στην οποία αναγράφεται
ο προτεινόμενος τίτλος της διπλωματικής εργασίας, ο
προτεινόμενος επιβλέπων και επισυνάπτει περίληψη
της προτεινόμενης εργασίας. Ο Διευθυντής του ΠΜΣ
εισηγείται στη Συνέλευση το θέμα της διπλωματικής,
την τριμελή εξεταστική επιτροπή και τον επιβλέποντα
προς έγκριση.
Δικαίωμα επίβλεψης διπλωματικών εργασιών έχουν οι
διδάσκοντες στο Π.Μ.Σ. (σύμφωνα με το άρθρο 15 του
παρόντος κανονισμού) υπό την προϋπόθεση ότι είναι
κάτοχοι διδακτορικού διπλώματος. Με απόφαση της Συνέλευσης κατόπιν εισήγησης της ΣΕ του Π.Μ.Σ. δύναται
να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που δεν
έχουν αναλάβει διδακτικό έργο στο Π.Μ.Σ.
Για να εγκριθεί η εργασία ο φοιτητής οφείλει να την
υποστηρίξει ενώπιον της τριμελούς εξεταστικής επιτροπής, η οποία στη συνέχεια συντάσσει και υπογράφει το
πρακτικό παρουσίασης της διπλωματικής εργασίας. Κατά
την υποστήριξη της διπλωματικής απαιτείται η παρουσία τουλάχιστον δύο μελών της τριμελούς εξεταστικής
επιτροπής. Η παρουσίαση της διπλωματικής εργασίας
δύναται να πραγματοποιηθεί και με τηλεδιάσκεψη.
Η Τριμελής Επιτροπή Εξέτασης της διπλωματικής μπορεί να ζητήσει διορθώσεις, στις οποίες ο/η υποψήφιος/α
ανταποκρίνεται εντός χρονικού διαστήματος 20 ημερών
και η επιτροπή καταθέτει τον τελικό βαθμό στη Γραμματεία χωρίς περαιτέρω εξέταση. Σε περίπτωση που η
επιτροπή κρίνει ότι πρέπει να γίνουν μείζονος σημασίας
διορθώσεις ή απορρίψει τη διπλωματική εργασία τότε
ορίζεται επανεξέταση της διορθωμένης εργασίας. Στην
περίπτωση που ο/η φοιτητής/τρια δεν ανταποκριθεί επιτυχώς διαγράφεται μετά από αιτιολογημένη εισήγηση
της τριμελούς εξεταστικής επιτροπής και απόφαση της
Συνέλευσης.
Η γλώσσα συγγραφής της μεταπτυχιακής διπλωματικής εργασίας μπορεί να είναι στην ελληνική ή αγγλική
γλώσσα.
Η Συνέλευση εγκρίνει Οδηγό σύνταξης μεταπτυχιακής
διπλωματικής εργασίας ο οποίος κοινοποιείται στους
μεταπτυχιακούς φοιτητές, και περιλαμβάνει οδηγίες
συγγραφής της μεταπτυχιακής διπλωματικής εργασίας
(π.χ. εξώφυλλο, λογότυπος, γραμματοσειρά, ελάχιστοςμέγιστος αριθμός λέξεων κ.λπ).
Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά από τον μεταπτυχιακό φοιτητή, στο Ιδρυματικό Αποθετήριο ΔΙΩΝΗ της Βιβλιοθήκης του Πανε-
πιστημίου Πειραιώς (σύμφωνα με τον εσωτερικό κανονισμό του πανεπιστημίου).
4. Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επιτυ-
χώς στο σύνολο των προσφερόμενων μαθημάτων του
Π.Μ.Σ. και να εκπονήσει μεταπτυχιακή διπλωματική
εργασία, συγκεντρώνοντας ενενήντα (90) πιστωτικές
μονάδες.
5. Ο βαθμός του ΔΜΣ καθορίζεται από τους βαθμούς
των μαθημάτων του Προγράμματος και το βαθμό της
μεταπτυχιακής εργασίας σύμφωνα με απόφαση της Συνέλευσης του Τμήματος. Ο βαθμός του πτυχίου ορίζεται
ως ο μέσος σταθμικός όρος των βαθμών των μαθημάτων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
με συντελεστή βαρύτητας 80% και της Διπλωματικής
Εργασίας με συντελεστή βαρύτητας 20%. Ο βαθμός του
ΔΜΣ με ευθύνη της Γραμματείας, καταχωρείται στον ατομικό φάκελο του φοιτητή.
6. Περιπτώσεις παραπτωμάτων όπως αντιγραφή στις
εξετάσεις ή στην εκπόνηση εργασιών και στην επίλυση
ασκήσεων, ανάρμοστη συμπεριφορά κ.λπ., συνεπάγονται διαγραφή από το Πρόγραμμα μετά από απόφαση
της Συνέλευσης.
7. Τα γραπτά φυλάσσονται υποχρεωτικά και με επιμέλεια του διδάσκοντος για ένα (1) χρόνο. Μετά την πάρο-
δο του χρόνου αυτού τα γραπτά παύουν να έχουν ισχύ
και καταστρέφονται, εκτός αν εκκρεμεί σχετική ποινική,
πειθαρχική ή οποιαδήποτε άλλη διοικητική διαδικασία.
Άρθρο 12
Ακαδημαϊκός Σύμβουλος
Η Συνέλευση του Τμήματος ορίζει για κάθε κύκλου
σπουδών ένα μέλος ΔΕΠ ως ακαδημαϊκό σύμβουλο,
σύμφωνα με τον κανονισμό ακαδημαϊκού συμβούλου.
Άρθρο 13
Κινητικότητα
Η μετακίνηση των φοιτητών του Π.Μ.Σ. στο πλαίσιο
του προγράμματος Erasmus+ για σπουδές ή πρακτική
άσκηση πραγματοποιείται σύμφωνα με αποφάσεις των
αρμοδίων οργάνων του Τμήματος ή/και του Πανεπιστημίου.
Άρθρο 14
Ανάθεση διδασκαλίας - διδάσκοντες στο Π.Μ.Σ.
1. Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, με απόφασης της
Συνέλευσης κατόπιν εισήγησης της ΣΕ, στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
2. Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης, κατόπιν εισή-
γησης της Συντονιστικής Επιτροπής του Π.Μ.Σ., εφόσον
υφίσταται, άλλως του Διευθυντή του Π.Μ.Σ.
3. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος.
4. Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Άρθρο 15
Τίτλος Σπουδών
1. Το Δίπλωμα Μεταπτυχιακών Σπουδών (ΔΜΣ) είναι
δημόσιο έγγραφο. Ο τύπος του ορίζεται με απόφαση της
Συγκλήτου. Το ΔΜΣ συντάσσεται στην ελληνική γλώσσα.
2. Τα Π.Μ.Σ. οδηγούν σε τίτλο σπουδών επιπέδου 7
σύμφωνα με το Ευρωπαϊκό Πλαίσιο Προσόντων (EQF)
και το Εθνικό Πλαίσιο Προσόντων (ΕΠΠ).
3. Το ΔΜΣ που απονέμει το Π.Μ.Σ. υπογράφεται από
τον Πρύτανη, τον Πρόεδρο του Τμήματος και τον Γραμματέα του Τμήματος.
4. Ο βαθμός του Διπλώματος χαρακτηρίζεται ως εξής:
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ
και από 8.50 έως 10 ΑΡΙΣΤΑ.
5. Το βιβλίο διπλωματούχων μεταπτυχιακών φοιτητών υπογράφεται από τον Γραμματέα του Τμήματος, τον
Πρόεδρο του Τμήματος και τον Πρύτανη του Πανεπιστημίου.
6. Στο ΔΜΣ επισυνάπτεται Παράρτημα Διπλώματος
στην ελληνική και αγγλική γλώσσα σύμφωνα με τις διατάξεις του άρθρου 15 του ν. 3374/2005 (Α’ 189) και της
υπό στοιχεία Φ5/89656/Β3/13-8-07 (Β’ 1466) υπουργικής
απόφασης.
Άρθρο 16
Ορκωμοσία
1. Φοιτητής που ολοκλήρωσε επιτυχώς τις μεταπτυχιακές σπουδές του, ορκίζεται σε τελετή ορκωμοσίας,
ενώπιον του Πρύτανη ή του Αντιπρύτανη ως εκπροσώπου του Πρύτανη, του Κοσμήτορα της Σχολής, του
Προέδρου του Τμήματος και του Διευθυντή του Π.Μ.Σ.. Η
ορκωμοσία δεν αποτελεί συστατικό τύπο της επιτυχούς
περάτωσης των σπουδών, είναι όμως αναγκαία προϋπόθεση για τη χορήγηση του μεταπτυχιακού διπλώματος.
2. Για λόγους ανωτέρας βίας και με αίτησή του προς
τη Γραμματεία του Τμήματος του ο απόφοιτος μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Πριν από
την ορκωμοσία ή την απαλλαγή τους από αυτή μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
3. Το κείμενο του όρκου για τους απόφοιτους που αποκτούν ΔΜΣ ορίζεται με απόφαση της Συγκλήτου. Στους
απόφοιτους που δεν επιθυμούν να δώσουν όρκο θρηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
σκευτικού τύπου επιτρέπεται απλή επίκληση της τιμής
και συνείδησής τους.
Άρθρο 17
Υποδομή Π.Μ.Σ.
1. Για την εύρυθμη λειτουργία του Π.Μ.Σ. θα διατεθούν
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Ιδρύματος.
2. Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του Τμήματος Οικονομικής Επιστήμης.
3. Η χρηματοδότηση του Π.Μ.Σ. μπορεί να προέρχεται
από τέλη φοίτησης που καταβάλλουν οι φοιτητές και
από άλλες πηγές όπως από δωρεές, παροχές, κληροδοτήματα, χορηγίες, ερευνητικά προγράμματα, προ-
γράμματα της Ε.Ε. ή άλλων διεθνών οργανισμών, όπως
προβλέπεται από την κείμενη νομοθεσία.
Άρθρο 18
Αξιολόγηση Π.Μ.Σ.
Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές. Η πιστοποίηση του Π.Μ.Σ.
γίνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.), σύμφωνα με την κείμενη νομοθεσία. Στο
πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Π.Μ.Σ., ο βαθμός εκπλή-
ρωσης των στόχων που είχαν τεθεί κατά την ίδρυσή του,
η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση. Για τη
συνέχιση της λειτουργίας του Π.Μ.Σ. απαιτείται η περιοδική πιστοποίησή του ανά πέντε (5) έτη στο πλαίσιο της
περιοδικής αξιολόγησης/πιστοποίησης του Τμήματος
Οικονομικής Επιστήμης.
Άρθρο 19
Μεταβατικές διατάξεις
Όσα θέματα δεν ρυθμίζονται στον παρόντα Κανονισμό, θα ρυθμίζονται με αποφάσεις των αρμοδίων ορ-
γάνων σύμφωνα με την ισχύουσα νομοθεσία.
Ο παρών κανονισμός εφαρμόζεται για τους εισακτέους
από το ακαδημαϊκό έτος 2023 - 2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 5 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1862/26.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201862.pdf | Tokens: 54820]